בית הממשלה (פיג'י)

בית הממשלה (באנגלית: Government House) הממוקם בעיר סובה שבפיג'י הוא משכנו הרשמי של נשיא פיג'י.

המבנה הנוכחי נבנה בשנת 1928 כבית המגורים הרשמי של מושל פיג'י הקולוניאלי. המבנה נבנה על מנת להחליף את בית המושל הקודם שנשרף בשל מכת ברק בשנת 1921. המבנה בנוי בסגנון קולוניאלי טיפוסי.

לאחר שפיג'י קיבלה עצמאות בשנת 1970 והפכה לדמוקרטיה, בין השנים 1970 - 1987 שימש המבנה כמגורי המושל הכללי של פיג'י. בעקבות המהפכה הצבאית בשנת 1987, ביטול מוסד המלוכה במדינה, והפיכת המדינה לרפובליקה, הפך המבנה לבית הנשיא.

פיג'י
מעונות רשמיים